Ponúkame vám možnosť tvoriť masky spoločne u nás v škôlke, na tvorivej dielni.
Dňa 27.2. /v stredu/ vás srdečne pozývame na túto tvorivú dielňu spolu s vašim dieťaťom / s vašimi deťmi.
Začíname o 16tej v triede Jožkocov. Pridať sa k nám môžete do 16.30 a vyrábanie ukončíme o 18tej.
Samozrejme, masku si môžete vyrobiť aj doma. V tom prípade, vás prosíme o vyzdvihnutie si svojho dieťaťa najneskôr do 16.30. Deti čakajúce na príchod rodiča budú v triede Miškovcov.
Vyrábame jednoduché masky z bežne dostupných, jednoduchých materiálov. My vám rady ponúkame priestor, materiál, našu pomoc a malé rady, ak teda máte záujem, nech sa páči, ste na tvorivej dielni srdečne vítaní. Ak máte i vy doma materiál, ktorý by sme mohli spoločne zúžitkovať napr. zbytky látok, záclon, čipiek, nášivky či staré gombíky, alebo niečo iné z čoho sa dá tvoriť, môžte to priniesť.
Prosíme vás, myslite pri výrobe masiek na nezakrývanie tváre ani deťom, ale ani sebe. Nie je to vhodné pre deti v predškolskom veku.
Tu na stránke škôlky v galérií nájdete fotografie s predchádzajúcich karnevalov. Môžte si ich prezrieť a vytvoriť si predstavu o maskách na karneval.
Tešíme sa na Vás, za kolégium Studničky Lydka a Katarína.